ranveer singh and sara ali khan film simmba reached 200 crore in 12 days at box office
Publish Date:Thu, 10 Jan 2019 12:10 PM (IST)
सिर्फ सिंबा ने ही नहीं बल्कि रणवीर सिंह, सारा अली खान और रोहित शेट्टी ने भी बॉक्स ऑफ़िस पर जो रिकॉर्ड्स की झड़ी लगा दी है, वो काबिले तारीफ़ है l
मुंबई। रणवीर सिंह और सारा अली खान की फिल्म सिंबा ने अपनी रिलीज़ के 12 दिनों में 200 करोड़ रूपये से अधिक का कलेक्शन कर अपने लिए एक नया इतिहास रच दिया है l
बॉक्स ऑफ़िस पर पहले दिन से ही दहाड़ रही रोहित शेट्टी के निर्देशन में बनी रणवीर सिंह और सारा अली खान की सिंबा ने अपनी रिलीज़ के 12 दिनों 202 करोड़ 83 लाख रूपये का कलेक्शन कर लिया है। इस मंगलवार को फिल्म ने 6 करोड़ 3 लाख रूपये का कलेक्शन किया है।
दूसरे वीकेंड में जबरदस्त कमाई करने के बाद वीक डेज़ में छह करोड़ प्लस का ट्रेंड बनाते हुए सिंबा ने धांसू कमाल किया है। संजू और पद्मावत के बाद 2018 में रिलीज़ हुई ये तीसरी फिल्म है जिसने 200 करोड़ या उससे अधिक का कलेक्शन किया है । सिंबा ने 20 करोड़ 72 लाख रूपये से ओपनिंग ली थी और पहले वीकेंड में 75 करोड़ 11 लाख रूपये का बिज़नेस किया। पहले हफ़्ते में 150 करोड़ 81 लाख रूपये और दूसरे वीकेंड में 39 करोड़ 83 लाख रूपये का कलेक्शन किया l
रणवीर सिंह का रिकॉर्ड
सलमान खान के बाद एक ही साल (रिलीज़) में 300 और 200 करोड़ रूपये की कमाई करने वाले रणवीर सिंह दूसरे स्टार हैं। साल 2018 में रिलीज़ पद्मावत ने 302 करोड़ 15 लाख रूपये का कलेक्शन किया।
सलमान खान ने साल 2015 में बजरंगी भाईजान (320.34 करोड़) और प्रेम रतन धन पायो (210.16 करोड़) से ऐसा किया था l
रणवीर सिंह 100 करोड़ क्लब में चौथी बार पहले ही आ गए थे।
डेब्यू ईयर में रिलीज़ फिल्म से 200 करोड़ रूपये के क्लब में जाने वाली पहली एक्ट्रेस
रोहित शेट्टी का रिकॉर्ड –
बॉलीवुड के इस ब्लॉकबस्टर डायरेक्टर ने 200 करोड़ क्लब में दूसरी बार प्रवेश किया हैl
गोलमाल अगेन ने 205 करोड़ 69 लाख रूपये का कलेक्शन किया था।
रोहित शेट्टी की 100 करोड़ क्लब में 8 बार एंट्री हो चुकी है।
सिंबा का ग्राफ –
Box Office पर ‘उरी’ उड़ी जाय, विक्की की इस फिल्म ने लाया कमाई का तूफ़ान
तीन दिन में 50 करोड़ रूपये
पांच दिन में 100 करोड़ रूपये
सात दिन में 150 करोड़ रूपये
10 दिन में 175 करोड़ रूपये
12 दिन में 200 करोड़ रूपये
रोहित शेट्टी की इस मसाला एंटरटेनर ने इसी के साथ सलमान खान की फिल्म एक था टाइगर के 199 करोड़ रूपये के लाइफ टाइम कलेक्शन को पीछे छोड़ दिया है। 200 करोड़ क्लब में प्रवेश करने के साथ अब सिंबा चेन्नई एक्सप्रेस, किक और धूम 3 जैसी फिल्मों की को-मेंबर बन गई है ।
सिंबा के धमाकेदार कलेक्शन ने पहले ही संजय लीला भंसाली की फिल्म बाजीराव मस्तानी के 184 करोड़ 20 लाख रूपये के लाइफ़ टाइम कलेक्शन को पीछे छोड़ दिया था।
साथ ही रजनीकांत और अक्षय कुमार की फिल्म 2.0 के 190 करोड़ और रितिक रोशन- कटरीना कैफ की बैंग बैंग के 181 करोड़ रूपये की आजीवन कमाई को भी मात दे दी थी।
सलमान खान की फिल्म रेस 3 के 169 करोड़ 40 लाख रूपये और टाइगर श्रॉफ की बाग़ी 2 के 165 करोड़ 38 लाख रूपये के कलेक्शन तो बहुत पहले ही पीछे हो गए थे।
# Simmba Box Office Day 12 Collection
# Simmba 200 Crore
# Rohit Shetty Box Office